stanford-oval/wikipedia huggingface dataset:
אדם שתקאי
לקריאה נוספת

אדם שתקאי, תולדות נעוריה של טייסת א', מ. ניומן, 1950
הערות שוליים

↑  יחד עם אדם נכללו בקורס ברודזיה גם דן טולקובסקי, אהרן רמז, עזר ויצמן, מודי אלון, גדעון אלרום, יריב שיינבאום, גדעון שוחט, בנימין בונה ואחרים
↑  אורי דן, עזרה אווירית מישראל לגאנה, מעריב, 8 במרץ 1959
↑  ישראל תעזור לגאנה בהקמת חיל התעופה, חרות, 21 באפריל 1959
↑  הופעל בית הספר לטיסה בגאנה, הארץ, 29 ביולי 1959
↑  בי"ס לטיסה בגאנה, דבר, 17 בספטמבר 1959
↑  ש. שגב, הבריטים יקבלו מחר מהישראלים את ניהול ביה"ס לטיס בגאנה, מעריב, 27 בפברואר 1961
| --- | --- |
בקרת זהויות :  NLI: 987007267942405171  ISNI: 0000 0004 0319 2749  LCCN: nr2004010214  VIAF: 299430649   WorldCat (עם VIAF): 299430649
אוסון-אוסוגבו

מראה בחורש
חורש אוסון-אוסוגבו הקדוש הוא חורשה קדושה בשטח של 750 דונם המשתרעת על גדת נהר אוסון בגבולה של העיר אוסוגבו בדרום-מערב ניגריה. המקום הוא אחד השרידים האחרונים לחורש בראשית צפוף בדרום-מערב המדינה, והוא זרוע במקדשים לאלת הפריון הירובית אסון ונחשב למקום משכנה. האתר הוא ככל הנראה השריד האחרון לחורשים הקדושים שנהגו בני הירובה להקים בשולי עריהם, וככזה הוא נושא חשיבות לזהותם, וזו חורגת מחוץ לסביבת העיר ואף מחוץ לניגריה. החורש הוכרז בשנת 2005 כאתר מורשת עולמית.
היסטוריה

הסברה היא כי העיר אוסוגבו נוסדה לפני כ-400 שנים והייתה חלק מהתרבות הירובית שהתחלקה ל-16 ממלכות. עוד נראה כי תחילתו של היישוב הייתה בחורש וכללה שוק ומקדשים, אך כשהאוכלוסייה גדלה, עבר מוקד היישוב אל העיר אשר תוכננה בדמותו של תוואי החורש. בשנות הארבעים של המאה ה-19 הייתה העיר למקום מקלטם של פליטים בני ירובה אשר הגיעו מצפון ניגריה בעקבות ג'יהאד שהוכרז נגדם על ידי הפולה. לאחר הדיפת הפולה הייתה אוסגבו לסמל לאומי לבני הירובה.
במהלך המחצית הראשונה של המאה ה-20 גדלה העיר והתפשטה, וחלו בה שינויים מפליגים עם חדירת האסלאם והנצרות. בתחילה המשיכו שלוש הדתות להתקיים זו לצד זו, אולם עם השנים נסוגה האמונה הירובית מפני שתי האחרות, ובשנות החמישים של המאה ה-20 נזנחו מקדשיה וכוהניה נעלמו. פסלים נגנבו מהמקדשים ונמכרו לסוחרי עתיקות, וחלק מהחורש באוסגבו נרכש על ידי הרשות לחקלאות ולייעור, ועציו נכרתו. צייד ודייג בתחומי החורש שהיו אסורים קודם לכן הופיעו במקום.
ביוזמתה של האוסטרית סוזן ונגר אשר עברה להתגורר באוסגבו ובתמיכתו של מנהיג הירובה בעיר, הוקמה תנועה לשימורו של החורש והוא החל להתאושש. אומנים שבו ופיסלו פסלים מסורתיים והקפידו שאלה יהיו גדולים וכבדים מהמקוריים, על מנת להבטיח את שימורם. לשם כך השתמשו האמנים בברזל, מלט ואבן בניגוד לפסלים המסורתיים שפוסלו מעץ ומבוץ. המקום שב וצבר חשיבות והיה לאתר עלייה לרגל במהלך פסטיבל בן 12 יום שמתקיים בו מדי שנה בסוף יולי ובתחילת אוגוסט. ב-1965 הוכרז חלק מהחורש כאתר לאומי, וב-1972 הורחב שטח ההכרזה וכיום הוא כולל את כל האתר.
האתר

בחורש 40 מקדשים לאלים, תשעה אתרי סגידה נוספים על גדות נהר אוסון עצמו ושני ארמונות. החורש מסמל את הברית בין לרוייה, מייסדה של העיר אוסוגבו לבין האלה אסון, ולפיה אם יסגדו לה התושבים היא תגן על עירם. הפסטיבל השנתי שמתקיים בחורש מדי שנה מסמל את חידושה של ברית זו. החורש הוא שריד ליער גשם טרופי שהיה נפוץ בעבר במערב אפריקה. שטחים שנכרתו בתקופת השלטון הקולוניאליסטי ניטעים מחדש, וכיום 70% מהשטח המוכרז מיוער:
בחורש חמישה אזורים שכל אחד מהם מוקדש לאל מסוים ולמאמינים בו, והם ערוכים לאורכו של שביל החוצה את החורש מצפון-מערב לדרום-מזרח. שלושה מהאתרים שוכנים במקום מזה זמן רב בעוד ששני האחרים הובאו אל החורש בשנות החמישים מהעיר הסמוכה, כאשר נשקפה להם סכנה מצד מוסלמים ונוצרים.
לאורך הנהר המתפתל דרך החורש שוכנים תשעה אתרים דתיים. מימי הנהר עצמו מסמלים את הקשר שבין הטבע, הרוחות ובני האדם, ונחשבים ל"מי החיים" שלהם סגולות מרפא, הגנה ופריון. דגי הנהר נחשבים לשליחיה של האלה אוסון והם נושאים מסר של שלום וברכה.
ארבעים המקדשים כוללים עצים, אבנים וחפצי מתכת - כולם קדושים - ופסלי עץ ובוץ מסורתיים, אליהם נוספו בשנים האחרונות פסלים גדולים וכבדים יותר מחומרים אחרים. 15 מהמקדשים הם פרי עבודתה של סוזן ונגר מהשנים האחרונות. על קירות חלק מהמקדשים מופיעים ציורי קיר וחלקם נושאים גגות מענפי דקל.
בשטח שני ארמונות: האחד ניצב במקדשה העיקרי של האלה אוסון והאחר במרכזה של אחת מהכתות, כת האוגבוני, שחבריה נפגשים במקום אחת לשבוע.
המקדש
אהבה כזו

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
אהבה כזו הוא סינגל שהוקלט על ידי המוזיקאי והזמר הישראלי עידן רייכל בשיתוף הזמרת הישראלית זהבה בן. השיר יצא לאור ב-2 במאי 2017 כסינגל השני מתוך אלבום הסולו השני של רייכל, "ואם תבואי אליי", על ידי חברת התקליטים הליקון.
עם יציאתו נכנס השיר אל המקום הראשון במצעד השבועי של מדיה פורסט. כמו כן, זכה במקום ה-77 במצעד העשור של כאן גימל ובמקום ה-34 במצעד העשור של וואלה! NEWS.
רקע והפקה

השיר נכתב, הולחן והופק על ידי עידן רייכל. השיר הוא בסגנון מוזיקת עולם.
השיר יצא בשלוש גרסאות: גרסה רגילה, גרסת "אינטרו רייכל", שבה רייכל מבצע את פתיחת השיר, וגרסה אינסטרומנטלית.
השיר זכה לביצוע של רייכל בליווי פסנתר באלבום ההופעה הראשון שלו, "רייכל - פסנתר - שירים".
יוסי חרסונסקי העניק לשיר ביקורת חיובית ואף נתן לו ארבעה כוכבי זהב מתוך חמישה.
וידאו קליפ

הווידאו קליפ המלא של השיר הועלה לערוץ של עידן רייכל ב-2 במאי 2017, בסמוך לצאת הסינגל.
רשימת השמעה

| אהבה כזו> מס' | אהבה כזו> שם | אהבה כזו> משך | אהבה כזו>  | אהבה כזו>  | אהבה כזו>  | אהבה כזו>  | אהבה כזו>  | אהבה כזו>  | אהבה כזו>  |
| --- | --- | --- | --- | --- | --- | --- | --- | --- | --- |
| 1. | אהבה כזו  | 4:13 |  |  |  |  |  |  |  |
| אהבה כזו (אינטרו רייכל)> מס' | אהבה כזו (אינטרו רייכל)> שם | אהבה כזו (אינטרו רייכל)> משך | אהבה כזו (אינטרו רייכל)>  | אהבה כזו (אינטרו רייכל)>  | אהבה כזו (אינטרו רייכל)>  | אהבה כזו (אינטרו רייכל)>  | אהבה כזו (אינטרו רייכל)>  | אהבה כזו (אינטרו רייכל)>  | אהבה כזו (אינטרו רייכל)>  |
| --- | --- | --- | --- | --- | --- | --- | --- | --- | --- |
| 1. | אהבה כזו (אינטרו רייכל)   | 4:45 |  |  |  |  |  |  |  |
| אהבה כזו> מס' | אהבה כזו> שם | אהבה כזו> משך | אהבה כזו>  | אהבה כזו>  | אהבה כזו>  | אהבה כזו>  | אהבה כזו>  | אהבה כזו>  | אהבה כזו>  |
| --- | --- | --- | --- | --- | --- | --- | --- | --- | --- |
| 1. | אהבה כזו  | 4:13 |  |  |  |  |  |  |  |
מיקומי שיא

|   ‏‏‏  מצעדים שבועיים (2017)> מדינה |   ‏‏‏  מצעדים שבועיים (2017)> מצעד |   ‏‏‏  מצעדים שבועיים (2017)> מיקום שיא |   ‏‏‏  מצעדים שבועיים (2017)>  |
| --- | --- | --- | --- |
|  ישראל | מדיה פורסט ישראל | 1 |  |
|   ‏‏‏  מצעדים שנתיים (2017)> מדינה |   ‏‏‏  מצעדים שנתיים (2017)> מצעד |   ‏‏‏  מצעדים שנתיים (2017)> מיקום שיא |   ‏‏‏  מצעדים שנתיים (2017)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 40 |  |
|  ישראל | אקו"ם | 17 |  |
|   ‏‏‏  מצעדי עשור (2010-19)> מדינה |   ‏‏‏  מצעדי עשור (2010-19)> מצעד |   ‏‏‏  מצעדי עשור (2010-19)> מיקום שיא |   ‏‏‏  מצעדי עשור (2010-19)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | כאן גימל | 77 |  |
|  ישראל | וואלה! NEWS | 34 |  |
הערות שוליים

1 2  עידן רייכל, זהבה בן, אהבה כזו, באתר יוסמיוסיק, ‏2017-05-03
↑  niv the tool, המצעד השבועי של מדיה פורסט, באתר mediaforest-group
↑  כאן גימל גאה להציג: מצעד העשור הרשמי של ישראל, באתר כאן-תאגיד השידור הישראלי
↑  נדב מנוחין‏, מהמסיבה בחיפה ועד יהיה בסדר: השירים שעשו את העשור - מקומות 50-26, באתר וואלה, 25 בספטמבר 2019
↑  אהבה כזו, נבדק ב-2019-11-14
↑  אהבה כזו (גרסה אינסטרומנטלית), נבדק ב-2019-11-14
↑  (אהבה כזו (אינטרו רייכל, נבדק ב-2019-11-14
↑  Idan Raichel - Ahava Ka'zo (A Love Like This) feat. Zehava Ben עידן רייכל - אהבה כזו | שירה: זהבה בן, נבדק ב-2019-11-14
| עידן רייכל |
| --- | --- | --- |
| דיסקוגרפיה | דיסקוגרפיה |  |
| אלבומי סולו | היד החמה • רייכל - פסנתר - שירים • ואם תבואי אליי • The Idan Raichel Symphonic Project (Live In Buenos Aires) |  |
| הפרויקט של עידן רייכל | הפרויקט של עידן רייכל • ממעמקים • The Idan Raichel Project ‏• בין קירות ביתי • הביתה, הלוך חזור • רבע לשש • מגדל של אור |  |
| טורה-רייכל קולקטיב | The Tel Aviv Session ‏• The Paris Session |  |
| בוטן מתוק בקרקס | כל מה שנשאר |  |
| סיבובי הופעות | ממעמקים • בין קירות ביתי • מנגנים בשקט 2011 - המופע האקוסטי • Open Door • רבע לשש • רייכל - פסנתר - שירים |  |
| ערכים קשורים | הליקון • קומבנצ'ה • שחור על לבן • הביתה, הלוך חזור |  |
| עידן רייכל – שירים |
| --- | --- | --- |
| הפרויקט של עידן רייכל | הפרויקט של עידן רייכל |  |
| הפרויקט של עידן רייכל | "בואי" • "אם תלך" • "הנך יפה" • "מדברים בשקט" • "שושנים עצובות" |  |
| ממעמקים | "עלה נישא ברוח" • "שובי אל ביתי" • "יש בי עוד כוח" • "ממעמקים" • "מילים יפות מאלה" • "מכל האהבות" |  |
| בין קירות ביתי | "Todas las Palabras" • "שאריות של החיים" • "מי נהר" • "חלומות של אחרים" • "רוב השעות" • "מינהאר לי משיתי" • "הכל עובר" • "מנעי קולך מבכי" |  |
| הביתה, הלוך חזור | "אמא, אבא וכל השאר" • "הביתה, הלוך חזור" • "מחכה" |  |
| רבע לשש | "יורד הערב" • "עכשיו קרוב" • "בלילה" • "Sabe Deus" • "עד שאין יותר לאן" • "בקרוב" • "אם היית רואה" |  |
| מגדל של אור | "תחזור" • "כל יום מחדש" • "עד שתחזרי אליי" |  |
| סינגלים אחרים | "Petit Roi" • "איזה יום טוב" • "על הספסל שבשכונה" |  |
| סולו | סולו |  |
| היד החמה | "היד החמה" • "מעגלים" • "געגוע" • "בחמש שניות" • "לפני שייגמר" |  |
| רייכל - פסנתר - שירים | "לסלוח ולשכוח" |  |
| ואם תבואי אליי | "גלגל מסתובב" • "אהבה כזו" • "ואם תבואי אליי" • "בראשית" • "למה זה מגיע לנו" • "את לא נשארת לבד" |  |
| סינגלים אחרים | "קוצים" • "בובות" • "שבט אחים ואחיות" • "עכשיו נשארנו שנינו" • "כתוב מלמעלה" • "Lumiére" • "אם רק תסכימי" • "למה ככה עצובה" • "מכל הכוכבים בלילה" • "מתגעגעת אותך" • "ככה מיום ליום" • "להאמין" • "אין לך דאגות" |  |
| השתתפות בסינגלים | "Po co" |  |
אוסוניוס

| --- | --- |

 לידה:  310 בורדו, צרפת 
 פטירה:  395 (בגיל 85 בערך) Langon, צרפת 
 מדינה:  רומא העתיקה 
 שפות היצירה:  לטינית 
 יצירות בולטות:  Caesares, On Hebrew and Athenian names of months, On usurpers, Chronicle, Mosella, On Hebrew names, On pre-Roman kings 
 בן או בת זוג:  Attusia Lucana Sabina 
 
פסל של אוסוניוס
דקימוס מגנוס אוסוניוס (בלטינית: Decimius Magnus Ausonius;‏ 310–395) היה משורר רומי.
חייו

נולד בעיר בורדיגלה (כיום בורדו שבצרפת), אביו, יוליוס אוסוניוס, היה רופא ממוצא יווני ואמו, אמילה אאוניה (Aemilia Aeonia) ממוצא גאלו-רומי. קיבל חינוך משובח בלטינית, פילוסופיה ותורת הנאום. אחרי שסיים את חוק לימודיו שימש כפרקליט, אך העדיף להיות מורה. ב-334 הקים בית ספר לפילוסופיה בבורדו שבו שימש כפרופסור וזכה לפרסום רב. אחד מתלמידיו, פאוליניוס מנולה, הפך לבישוף בנולה ומקדושי הנצרות.
אחרי כ-30 שנות הוראה, הוזמן ב-367 על ידי הקיסר ולנטיניאנוס הראשון אל העיר טריר (כיום בגרמניה) כדי לשמש מורה פרטי לבנו גרטיאנוס. ב-368 וב-369 לקח חלק לצדו של הקיסר במערכה נגד האלמנים (שבט שעל שמו נקראת גרמניה). ב-375, אחרי מות הקיסר ולנטיניאנוס, ירש בנו גרטיאנוס את האימפריה הרומית המערבית ומינה את אוסוניוס למושל איליריה, איטליה, אפריקה וגליה בזה אחר זה. ב-379 מינה אותו לקונסול. ב-383 הצבא הבריטי בפיקודו של מגנוס מקסימוס הוביל מרד כנגד גרטיאנוס, שבמהלכו נרצח הקיסר סמוך לליון, ואוסוניוס שב לאחוזתו שליד העיר בורדו, ונשאר שם עד מותו ב-395.
יצירתו

יצירתו המפורסמת של אוסוניוס היא הפואמה "מוזלה", שכתב ב-371 בעת שהיה בדרכו מן העיר בינגן אל העיר טריר. בפואמה זו הוא מתאר את הנוף הכפרי של אזור הנהר מוזל, את הגבעות המכוסות בגפנים, את קריאותיהם של הרועים ואת הדייג המשליך חכתו למימי הנהר. כשפרש לאחוזתו בימי זקנתו המשיך אוסוניוס לכתוב שירה, ובין היתר תיאר את עבודת האדמה, ובמיוחד את גידול הגפנים, באזור מולדתו שבסביבות העיר בורדו, אזור המפורסם גם כיום בתרבות היין שלו.
שירתו של אוסוניוס כתובה בסגנון קל ושוטף, המזכיר את זה של ורגיליוס, ולמרות פרסומו, אוסוניוס לא נחשב מגדולי משוררי הספרות הלטינית. אדוארד גיבון כתב בספרו "שקיעתה ונפילתה של הקיסרות הרומאית", כי "תהילת שירתו של אוסוניוס היא גנאי לטעם דורו" (פרק 27 הערה 1).
אוסוניוס מתאר ב"מוזלה" טחנת מים על גדות יובלו של המוזל, קיל, ששימשה לניסור אבני שיש. אמנם אין זה התיאור הראשון לניצול תנועת המים לשימושים שונים (קדמו לו ויטרוביוס ב"על אודות האדריכלות" ופליניוס הזקן ב"תולדות הטבע"), אך זהו מהאזכורים הבודדים לכך בספרות הרומית.
אוסווסטרי העתיקה

| --- | --- |

 מידע על המבנה
 סוג:  מבצר גבעה
 בשימוש פעיל:  תקופת הברזל
 תאריך הריסה:  47 לספריה
 נשלט על ידי:  האורדוביקים או הקורנוווים
 בעלות נוכחית:  המורשת האנגלית
 גובה:  165
 פתוח לציבור:  פתוח, כניסה חופשית.
 קרבות:  הכיבוש הרומאי של בריטניה
 קואורדינטות:  52°52′19″N 3°02′52″W﻿ / ﻿52.872°N 3.0478°W﻿ / 52.872; -3.0478
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי אוסווסטרי העתיקה(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי אוסווסטרי העתיקה 
 
אוסווסטרי העתיקה (באנגלית: Old Oswestry, בוולשית: Hen Ddinas; המבצר העתיק) הוא מבצר גבעה מתקופת הברזל סמוך לעיירה אוסווסטרי, בשרופשייר, אנגליה.
המבצר היה מיושב למשך כ-1,000 שנים לאורך תקופת הברזל ועד שנכבש האזור בידי הרומאים בשנת 47 לספירה, הוא ככל הנראה שימש כמרכז אזורי שלטוני קלטי חשוב של שבט האורדוביקים או הקורנוווים. האתר נחפר בסוף שנות ה-30 והוא כיום אחת הדוגמאות המרשימות למבצר גבעה בבריטניה, הוא גם אחת הדוגמאות המרשימות למבצר מרובה-סוללות, אלו נבנו באופן מדורג לאורך ההיסטוריה, מה שמעיד על התרחבות ביצוריו לאורך השנים.
היסטוריה

החפירה הראשונה והמשמעותית נערכה באתר ב-1939 על ידי ויליאם וארלי, אך הממצאים פורסמו רק בשנות ה-90. החפירות של וארלי הראו כי חומות ההגנה המורכבות המקיפות את מבצר הגבעה לא נבנו באותו זמן וכי היו ארבעה שלבים ברורים בהתפתחותם. החומות והתעלות הללו היוו מכשולים אדירים בפני תקיפות, אך ייתכן שנבנו גם לצורכי נראות, כאשר המראה המאיים שלהם מסמל את השליטה והעוצמה של מבצר הגבעה ותושביו במרחב.
ארבעת שלבי הבנייה העיקריים שזוהו באוסווסטרי הם:
שתי הסוללות הפנימיות נבנו ראשונות, בתקופת הברזל הקדומה. הם תחמו את כל ראש הגבעה והורכבו מליבת חרס, נתמכת בעצים וסלעים ומכוסה באדמה. בכמה מקומות ניתן לראות סלעים אלו בולטים מהסוללות גם כיום.
לאחר מכן, כנראה בתקופת הברזל התיכונה, חלה תקופה של ארגון מחדש במבצר. הסוללות הקיימות שופצו והורחבו, אולי לקראת עימות צבאי עתידי. סוללה שלישית נוספה למחציתו המערבית של המבצר.
מאוחר יותר שופצה הסוללה השלישית בצורה ניכרת ונוצר מערך הבורות הסמוך לכניסה המערבית.
לבסוף נוספו למבצר שתי סוללות ענק היקפיות.
אנשים השתמשו בראש הגבעה מהתקופה הנאוליתית ועד לתקופה הרומית, אך היישובים העיקריים כאן מתוארכים לתקופת הברונזה המאוחרת ותקופת הברזל (מ-1000 לפנה"ס לערך ועד 43 לספירה). גילוי גרזן אבן וכלי צור כאן מעיד שהגבעה יושבה עוד בתקופה הנאוליתית. העדות הישירה הראשונה ליישוב, לעומת זאת, מתוארכת לשנת 1000 לפנה"ס בערך - כ-200 שנים לפני שנבנו הסוללות הראשונות. נראה שבעת הזו היישוב הוקף בחומה או גדר כלשהי, עם מספר בתים עגולים שכללו עמוד תמך מרכזי מעץ, גג קש, ואח עצים. באח של אחד ממבנים אלו התגלה תנור חרס, מה שהעיד על כך שפעילויות תעשייתיות קלות כמו התכת ארד התרחשו בתוך תחומי מבצר הגבעה.
בתקופת הברזל המוקדמת, כאשר נבנו שתי הסוללות הראשונות (כיום הפנימיות ביותר), נוצר היישוב מבתים עגולים משולבי אבן. שני בתים שנמצאו בחפירות היו בקוטר 7 מטרים, ושוב כללו אח עצים מרכזי. כמה חרסים מתקופת הברזל הקדומה (המאה ה-7 לפנה"ס) יובאו מאזור וילטשייר וכן מכלי מלח מצ'שייר, מה שמעיד על קשרי מסחר למרחקים ארוכים בתקופה זו. עדות לכיבוש לאחר בניית שני הסוללות האחרונות מורכבות ממבנים עגולים אבן מוזרים, כל אחד מחולק לשני תאים על ידי חלוקת אבן פנימית. אלה עשויים להיות מתוארכים לתקופת הברזל המאוחרת, אך התאריך המדויק שלהם אינו ידוע. צילומי אוויר הראו עדויות ליישובים אפשריים מתקופת הברזל ולשדות שעובדו בקרבת מקום. עודפי תוצרת מהחוות הללו יכלו לפרנס את תושבי המבצר, ואולי לספק את העבודה הדרושה לבניית ותיקון החומות. ייתכן שאוסווסטרי שימשה מקום מפלט עבור אוכלוסייה מרוחקת זו בעתות משבר וסכסוך.
לאחר שהמבצר ניטש, סוללות העפר שלו היוו חלק מסוללת ואט שהוקמה במאה ה-8 כקו גבול בין ממלכת מרסיה לממלכות הוולשיות ממערב ובפרט ממלכת פוויס. סוללת הגנה זו באורך כ-40 קילומטרים קדמה לסוללת אופה שהוקמה אף היא על ידי מרסיה אך נמתחה כ-240 קילומטרים לאורך כל הגבול עם ויילס. במשך השנים התפחה בסמוך לאתר המבצר העיירה אוסווסטרי שהפכה לעיירת שוק ומרכז שלטוני אזורי חשוב לאורך ימי הביניים.
לקריאה נוספת

Tim Malim and George Nash (Edt), Old Oswestry Hillfort and its Landscape: Ancient Past, Uncertain Future, Archaeopress Archaeology, 2020.
E.G. Hughes, Old Oswestry Hillfort, Shropshire: Site Narrative and Archive assessment of Excavations by W.J.Varley 1939-1940, Birmingham University Field Archaeology Unit, 1991.
The Feels

"The Feels" (בעברית: התחושות) הוא שיר שהוקלט על ידי להקת הבנות הדרום קוריאנית טווייס. השיר יצא לאור ב-1 באוקטובר 2021, דרך JYP אנטרטיינמנט וריפבליק רקורדס, כסינגל המקורי הראשון של הלהקה בשפה האנגלית. הגרסה הקוריאנית של השיר משמשת כרצועה החמש עשרה במהדורה הפיזית של אלבום האולפן הקוריאני השלישי של הלהקה, Formula of Love: O+T=<3.
רקע ופרסום

לפני "The Feels", פרסמה הלהקה שירים שהוקלטו באנגלית, בהם גרסאות באנגלית לשירים "Cry for Me",‏ "I Can't Stop Me" ו-"More & More". ב-15 ביוני 2018, הוציאה הלהקה גרסת כיסוי לסינגל "I Want You Back" של חמישיית הג'קסונים משנת 1969. הוא פורסם כסינגל דיגיטלי והוקלט במילותיו המקוריות באנגלית. מאוחר יותר, הגרסה נכללה באלבום היפני הראשון של הלהקה, BDZ, כרצועה העשירית והאחרונה, ואף הופיעה בסרט היפני "Sensei Kunshu" משנת 2018. ב-20 בנובמבר 2019, הוציאו טווייס את אלבומן היפני השני, &Twice, שכולל את הרצועה המקורית הראשונה של הלהקה בשפה האנגלית, "What You Waiting For".
לאחר יציאת המיני-אלבום העשירי שלהן, Taste of Love, הכריזה הלהקה ב-25 ביוני 2021, כי הסינגל הרשמי הראשון שלהן באנגלית יפורסם בספטמבר. שם הסינגל נחשף רק ב-6 באוגוסט, כאשר פורסמה תמונה של אישה המחזיקה מכתב. ב-23 באוגוסט, הכריזה JYP אנטרטיינמנט, באמצעות סרטון וידאו בן 11 שניות, על ה-1 באוקטובר כתאריך היציאה של "The Feels". ב-3 בספטמבר החלה המכירה המוקדמת לסינגל. ביום יציאת הסינגל, ערכה הלהקה אירוע שאלות ותשובות בטוויטר.
הרכב

השיר נכתב על ידי אנה טימגרן, בוי מת'יוס, ג'סטין ריינשטיין, ו-וו מין לי, והופק על ידי שני האחרונים. לפי JYP אנטרטיינמנט, השיר הוא "רצועת פופ-דיסקו בקצב מהיר המשלבת צלילי בס קצבי וביטים של דיסקו סינת'". אורכו של השיר הוא 3 דקות ו-18 שניות. הוא מורכב במפתח א מז'ור, ובקצב של 120 פעימות לדקה.
בראיון למגזין המקוון Bustle, מומו תיארה את השיר כ"מבוא נועז" ל"פרק חדש" בקריירה שלהן. "לא רק שהשיר הזה מאוד ממכר - אלא שהוא מראה מי אנחנו. הוא מראה את הצבעים שלנו ואת הסגנון שלנו", הוסיפה צ'ייאונג. השיר נועד, בין היתר, לרצות את הקהל הבינלאומי של הלהקה, ובעיקר את הקהל מארצות הברית.
ביקורות

ריאן דאלי מ-NME העניקה לשיר דירוג של חמישה כוכבים, ותיארה אותו כ"להיט כיפי ומדבק" וציינה כי אם השיר פורסם כדי למשוך תשומת לב בשוק המערבי על מנת שהלהקה "תזכה בבמה עולמית" אז "יש לקוות שהמשימה שלהן תושלם". דני וגוני, כתב במגזין Atwood, השווה את "The Feels" לאלבום האולפן הקוריאני השני של הלהקה, Eyes Wide Open, אותו תיאר כ"קטלוג של רצועות מפתח אפלות ומינוריות יותר" - והוסיף כי השיר דומה יותר לרצועות המוקדמות שלהן.
ביקורות > דירוגים

| ארגון | רשימה | דירוג | מקור |
| --- | --- | --- | --- |
| רולינג סטון | 50 השירים הטובים ביותר לשנת 2021 | 50 |  |
הצלחה מסחרית

"The Feels" דורג לראשונה במקום ה-12 בבילבורד גלובל 200, מה שהפך אותו לשיר המצליח ביותר של הלהקה במצעד. בקנדה, הוא דורג לראשונה במקום ה-56 בקנדה הוט 100, והיה לכניסה השנייה של הלהקה למצעד, אחרי "Feel Special". ביפן, השיר הגיע בשיאו למקום השלישי במצעד הבילבורד יפן הוט 100 ובמצעד הסינגלים הדיגיטליים של Oricon. בנוסף, זהו השיר הראשון של הלהקה שנכנס למצעד הבילבורד הוט 100, (במקום ה-83), למצעד מכירות השירים הדיגיטליים הספרדי (במקום ה-10), למצעד השירים הדיגיטליים האמריקאי (במקום ה-5) ולמצעד הסינגלים הבריטי (במקום ה-80).
בשבוע הראשון שלו, צבר השיר 50.9 מיליון השמעות ו-8,800 הורדות ברחבי העולם. בארצות הברית לבדה, זכה השיר ל-4.7 מיליון השמעות, 208,000 הופעות ברדיו ו-10,400 מכירות דיגיטליות בשבוע הראשון שלו.
הופעות חיות וקידום

תמונת הקונספט הראשונה של "The Feels" הועלתה ב-3 בספטמבר 2021. בעקבות הפרעת הפאניקה והחרדה שלה, ג'ונגיון לא הייתה שותפה לקידום השיר עם שאר הלהקה. שאר החברות ב-Twice ביצעו את השיר בתוכנית האירוח של ג'ימי פאלון "The Tonight Show" וב-GMA3: What You Need To Know.
וידאו קליפ

הקליפ לשיר בוים על ידי אווי קים, ופורסם ב-1 באוקטובר 2021. הקליפ הגיע למקום הראשון בדירוג השבועי של הקליפים הנצפים ביותר בעולם ביוטיוב, כאשר החליף את קליפ הלייב של חברת בלאקפינק, ליסה, בביצוע השיר "Money".
רשימת רצועות

| הורדה דיגיטלית / סטרימינג> מס' | הורדה דיגיטלית / סטרימינג> שם | הורדה דיגיטלית / סטרימינג> משך | הורדה דיגיטלית / סטרימינג>  | הורדה דיגיטלית / סטרימינג>  | הורדה דיגיטלית / סטרימינג>  | הורדה דיגיטלית / סטרימינג>  | הורדה דיגיטלית / סטרימינג>  | הורדה דיגיטלית / סטרימינג>  | הורדה דיגיטלית / סטרימינג>  |
| --- | --- | --- | --- | --- | --- | --- | --- | --- | --- |
| 1. | The Feels  | 3:18 |  |  |  |  |  |  |  |
| 2. | The Feels (The Stereotypes Remix)  | 3:22 |  |  |  |  |  |  |  |
| 3. | The Feels (YVES V Remix)  | 2:15 |  |  |  |  |  |  |  |
| 4. | The Feels (אינסטרומנטלי)   | 3:18 |  |  |  |  |  |  |  |
| 5. | The Feels (The Stereotypes Remix) (אינסטרומנטלי)   | 3:22 |  |  |  |  |  |  |  |
| 6. | The Feels (YVES V Remix) (אינסטרומנטלי)   | 2:15 |  |  |  |  |  |  |  |
קרדיטים

הקרדיטים שלהלן לקוחים מ-Melon.
קרדיטים > הקלטה

הוקלט באולפני JYPE (סיאול, קוריאה הדרומית)
מיקסינג באולפני Mirrorball (נורת' הוליווד, קליפורניה)
מאסטרינג ב-821 Sound Mastering (קוריאה הדרומית)
קרדיטים > אנשי צוות

טווייס – שירה
אנה טימגרן – כתיבה
בוי מת'יוס – כתיבה
ג'סטין ריינשטיין – הפקה, כתיבה
וו מין לי – הפקה, כתיבה
סופיה פיי – קולות רקע
סיהי אום – טכנאי קול
לי סאנג-יאופ – טכנאי קול
טוני מזראטי – מיקסינגל
דייוויד ק יאנגהיון – עוזר מיקסינג
קוון נאמוו – מאסטרינג
ג'ון הנס – טכנאי מיקס
פרסים ומועמדויות

| שנה | ארגון | פרס | תוצאה | מקור |
| --- | --- | --- | --- | --- |
| 2021 | פרסי Channel R Radio | השיר הטוב ביותר | בהמתנה |  |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 12 |  |
|  ארצות הברית | בילבורד הוט 100 | 83 |  |
|  הממלכה המאוחדת | מצעד הסינגלים הבריטי | 80 |  |
|  הממלכה המאוחדת | מצעד שירי האינדי | 16 |  |
|  יפן | יפן הוט 100 | 3 |  |
|  מלזיה | RIM | 9 |  |
|  סינגפור | RIAS | 4 |  |
|  קוריאה הדרומית | סירקל צ'ארט | 94 |  |
|  קנדה | קנדה הוט 100 | 56 |  |
היסטוריית יציאות לאור

| אזור | תאריך | פורמט (ים) | חברת תקליטים | מקור |
| --- | --- | --- | --- | --- |
| שונים | 1 באוקטובר 2021 | הורדה דיגיטלית • הזרמת מוזיקה | JYP • ריפבליק |  |
אברהם אבא הורוביץ

| --- | --- |
אין תמונה חופשית
 לידה:  אדר ה'תקפ"ג
 פטירה:  ל' בשבט ה'תרס"ה (בגיל 82)
 
רבי אברהם הורוביץ (אדר ה'תקפ"ג – ל' בשבט ה'תרס"ה) היה אדמו"ר חסידי, הראשון בשושלת שנדישוב.
ביוגרפיה

רבי אברהם נולד באדר תקפ"ג כבנו השלישי של רבי יעקב הורוביץ ממעליץ, נישא לבתו של רבי שמואל מפשעווארסק (נכדתו של הרב אברהם זאב פרנקל בעל ה"משיב כהלכה") ובזיווג שני לרייזא בתו של רבי מנחם מנדל וינברגר מדוקלה ממנה נולדו לו ילדיו. כיהן ברבנות שנדישוב כ-50 שנה. בסוף ימיו היה לזקן הצדיקים בדורו.
נפטר בל' בשבט התרס"ה ואת מקומו מילא בנו השלישי רבי טוביה הורוביץ.
צאצאיו

רבי אלטר זאב מסטריזוב.
רבי אשר ירוחם מפינטיקוב (-י"ד באדר תשט"ו) ולימים האדמו"ר משנדישוב בניו יורק.
רבי טוביה משנדישוב ממלא מקום אביו ברבנות ואדמו"רות
חיה אשת רבי שלמה יעקב אייכנשטיין מזידיטשוב (ולאחר פטירתו נישאה לגיסה רבי משה אליקים בריעה)
בתו אשת רבי שמואל ענגיל
רבקה אשת רבי משה אליקים בריעה אונגר מדומברובה (לאחר פטירתה לאחותה חיה, אלמנת רבי שלמה יעקב)
בתו אשת רבי ישכר בעריש בן רבי שלמה יעקב מזידיטשוב
בתו אשת רבי שלום מקמינקא
ערך זה הוא קצרמרבנושא רבנים. אתם מוזמנים לתרום לוויקיפדיה ו.
אהבה כמו שלנו

"אהבה כמו שלנו" הוא שיר שהוקלט על ידי הזמרת הישראלית שרית חדד. השיר יצא לאור ב-19 בספטמבר 2021, על ידי חברת התקליטים שרית חדד הפקות, כסינגל שלא מתוך אלבום. את השיר הוציאה חדד בסמוך להצהרתה על כך שהיא במערכת זוגית עם הפזמונאית הישראלית תמר יהלומי.
השיר הגיע למקום השישי במדיה פורסט.
רקע וכתיבה

"אהבה כמו שלנו" נכתב על ידי תמר יהלומי ויונתן קלימי והופק על ידי אותם השניים גם כן. ב-19 בספטמבר 2021, יצאה חדד מהארון וחשפה את זוגתה תמר יהלומי, כשהוציאה את הקליפ לשיר "אהבה כמו שלנו", במהלכו מופיעות סצנות מחיי זוגיות של זוגות שונים, בין השאר יהלומי וחדד.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-600,000 השמעות.
וידאו קליפ

הווידאו קליפ הרשמי של השיר פורסם ב-19 בספטמבר 2021. בקליפ ישנן סצנות מחיי הזוגיות של חדד ויהלומי.
נכון למאי 2024, מונה הצפיות של הקליפ עומד על למעלה מ-9.5 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ישראל | מדיה פורסט ישראל | 6 |  |
מיקומי שיא > גרסת קיסריה LIVE ‏2022

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | היטליסט | 70 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 19 בספטמבר 2021 | הזרמת מוזיקה • הורדה דיגיטלית | שרית חדד |  |